разделена на четири;
 (7)
 „равномерно извадково разпределение на тримесечната извадка“ по отношение на всички референтни седмици на тримесечието означава, че всяка седмична извадка се равнява на цялата тримесечна извадка, разделена на броя на седмиците в тримесечието; приемливите колебания, посочени в член 6, параграфи 2 и 3, се прилагат и за двете разпределения;
 (8)
 „извадка от независими наблюдения“ означава извадка, при която съгласно структурата на извадката всяка единица на наблюдение се появява само веднъж;
 (9)
 „граници на достоверност“ означават прогнозните размери на група от населението, под които данните не трябва да се публикуват или трябва да се публикувани с предупреждение;
 (10)
 „наети лица“ са лица на възраст между 15 и 89 години (в навършени години в края на референтната седмица), които през референтната седмица са попадали в една от следните категории:
 а)
 лица, които през референтната седмица са упражнявали в продължение на най-малко един час труд срещу заплащане или печалба, включително семейни работници (6);
 б)
 лица, които имат работа или осъществяват стопанска дейност и временно не са упражнявали труд през референтната седмица, но са обвързани с работата си, където обвързани с работното място са следните групи:
 —
 лица, които не са на работа поради отпуск, организация на работното време, отпуск по болест, отпуск по майчинство или бащинство;
 —
 лица, провеждащи свързано с работата обучение;
 —
 лица в отпуск за отглеждане на дете, които получават и/или имат право на доходи или обезщетения, свързани с работа, или чиито отпуск за отглеждане на дете се очаква да продължи 3 месеца или по-малко;
 —
 сезонни работници извън сезона, когато те продължават редовно да изпълняват задачи и задължения, свързани с работата или стопанската дейност, с изключение на изпълнението на правни или административни задължения;
 —
 лица, които временно не упражняват труд по други причини, когато очакваната продължителност на отсъствието е 3 месеца или по-малко;
 в)
 лица, произвеждащи селскостопански стоки, основната част от които е предназначена за продажба или бартер.
 Лицата, заети в производство за собствено потребление, доброволните работници, стажантите без възнаграждение и лицата, участващи в други форми на заетост (6), не се включват в заетостта въз основа на тези дейности;
 (11)
 „безработни лица“ са лица на възраст между 15 и 74 години (в навършени години в края на референтната седмица), които:
 а)
 през референтната седмица не са били наети лица съгласно посоченото в точка 10 определение; и
 б)
 са на разположение да започнат работа, т.е. били са на разположение да започнат работа като наети или самостоятелно заети лица преди края на двете седмици, следващи референтната седмица; и
 в)
 са търсили активно работа, т.е. предприели са действия през четириседмичния период, който завършва с референтната седмица, за да търсят работа като наети или самостоятелно заети лица, или които са намерили работа, която ще започнат в рамките на период от най-много три месеца от края на референтната седмица.
 С оглед установяване на активно търсене на работа такива действия са:
 —
 разглеждането на обяви за работа;
 —
 подаването или отговарянето на обяви за работа;
 —
 публикуването или актуализирането на автобиография онлайн;
 —
 търсенето на личен контакт с работодателя;
 —
 питането на